Kungla rahvas

"Kungla rahvas" on Karl August Hermanni 1877. aastal viisistatud koorilaul ("Kui Kungla rahvas kuldsel a’al").https://www.ra.ee/wp-content/uploads/2017/03/PoldveeAivar_Vanemuise_synd_TUNA2013_1.pdf Aivar Põldvee.  Vanemuise sünd. Lisandusi eesti pseudomütoloogia ajaloole, lk 21. Rahvusarhiiv Hermann lõi laulu Friedrich Kuhlbarsi poolt 1869. aastal kirjutatud luuletuse "Vanemuine" sõnadele.Friedrich Kuhlbarsi mininäitus. muuseum.viljandimaa.ee "Kungla rahvas" on osa 1908. aastal esietendunud ooperist-lauleldusest "Uku ja Vanemuine".Ooperiõhtu. Eesti lauleldused. klassikaraadio.err.ee

Laulu esimene helisalvestus (Inglismaa: Zonophone) nimega "Kui Kungla rahvas" (Carl Zöllner, arranžeerinud Karl August Hermann, sõnad Friedrich Kuhlbars) tehti 1908. aastal. Laulu esitas Tartu Üliõpilaste Seltsi meeskvartett, juhatas Samuel Lindpere.E-kataloog. ESTER. Vaadatud 8. august 2025

Laulu on lauldud üldlaulupidudel peale ametliku kava lõppu ühislauluna.Laulupeo teine kontsert: tõeline rahvapidu. epl.delfi.ee, 5. juuli 2009 Laulupeo kavas oli ta XI noorte laulu- ja tantsupeol 2011. aastal, kus seda esitasid rokikoorid.XI NOORTE LAULUPIDU maa ja ilm (2011). Laulupeo kava. XXVII üldlaulupeol 2019. aastal kõlas laul avakontserdil valikkooride esituses.XXVII LAULUPIDU Minu arm. sa.laulupidu.ee 

Euroopa Liidu esimene lauluraamat "EU Songbook" ilmus 2024. aastal. Lauluraamatus on kuus laulu igast riigist, esitatud nii algses keeles kui ka inglise keeles. Eesti poolt välja pakutud laulude seast jõudis lauluraamatusse ka "Kungla rahvas" (teised on "Koit" (Tõnis Mägi), "Tuulevaiksel ööl" (Jaan Tätte), "Laul Põhjamaast" (Ülo Vinter, Enn Vetemaa), "Palve" (Tõnis Mägi, Villu Kangur) ja "Rongisõit" (Gustav Ernesaks, Ellen Niit)).Euroopa Liidu esimesse lauluraamatusse jõudis ka kuus eestikeelset lugu. kultuur.err.ee, 21. november 2024

Vaata ka
Kungla (mütoloogia)

Viited

Välislingid
Laulust laulud.ee andmebaasis
Laul You Tube'is

Kategooria:Eesti koorilaulud